Diari Oficial de la Generalitat Valenciana


Sumari del DOGV 6774, del 15-05-2012 (2012/4679)

Subhasta d'un bé immoble a Sagunt.
----------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4679


Organisme emissor
:   Notaria de Rosa Maria Perez Guillot

Tipus de document
:   Subhasta

Subhasta d'un bé immoble a Sagunt. [2012/4679]  
Rosa María Pérez Guillot, notària del Col·legi de València amb residència a Sagunt, faig saber:  
Que en la meua notaria, sítia al Port de Sagunt (València), plaça de Ramón de la Sota, número 9, baixos, es tramita la venda extrajudicial, conforme a l'article 129 de la Llei Hipotecària, de la següent participació indivisa de finca hipotecada:  
El ple domini d'una participació indivisa del 47,94% d'urbana, sítia a Sagunt: parcel·la de sòl urbà, ubicada en l'illa B, de forma rectangular, del terme municipal de Sagunt, en la unitat d'execució del sector SUNP IV planta, hui, segons dades cadastrals, carrer Camí Mar E 10 sòl, amb una superfície de setze mil huit-cents setanta-dos metres i seixanta decímetres quadrats (16.872,60 m²), i dènou mil cent huitanta-nou metres i noranta-sis decímetres quadrats sostre (19.189,96 m²/sostre).  
  
Afronta: nord, zona SRV; sud, parcel·la 11 adjudicada a Blas Ferruses i altres; est, parcel·la 28 adjudicada a Camí la Mar i altres; i oest, zona SRV.  
Quota de participació de Víctor Carrión, SL: 2,36%.  
Títol: pertany a Víctor Carrión, SL la dita participació indivisa, en virtut d'instància de reparcel·lació de l'Ajuntament de Sagunt, el dia 9 de juny de 2005.  
Inscripció: al Registre de la Propietat de Sagunt U, tom 2601, llibre 816, foli 134, finca 60777, inscripció 1a.  
Com que és procedent la subhasta de la participació indivisa de finca, es fan saber les seues condicions:  
Tindrà lloc en la meua notaria. La primera subhasta, el 15 de juny de 2012 a les 10.00 hores, sent el tipus base el de quatre milions tres-cents setanta-quatre mil set-cents vint-i-set euros amb setanta-tres cèntims (4.374.727,73 €); de no haver-hi postor o si resultara fallida, la segona subhasta, el 9 de juliol de 2012, a les 10.00 hores, el tipus de la qual serà el 75% de la primera; en els mateixos casos, la tercera subhasta, el 2 d'agost de 2012 a les 10.00 hores sense subjecció a tipus, sense perjuí dels límits establits en els articles 670 i 671 de la Llei d'Enjudiciament Civil; i si hi haguera pluralitat de millores en la tercera subhasta, la licitació entre millorants i millor postor, el 8 d'agost de 2012 a les 10.00 hores.  
La documentació i certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.00 a 13.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran vigents. Els licitadors hauran de consignar, prèviament a la subhasta, en la notaria una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona, per mitjà de xec bancari a nom del notari. Podran fer-se postures per escrit en plec tancat, acompanyant el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
  
Sagunt, 11 de maig de 2012.- La notària: Rosa María Pérez Guillot.